7 Tsela yeo monna a dirišago bohlogo bja gagwe ka yona e ka dira gore lenyalo le tie le go thabiša. Beibele e re: “Hlogo ya monna yo mongwe le yo mongwe ke Kriste; hlogo ya mosadi yona ke monna.” (1 Bakor. 11:3) Yona temana ye e bontšha banna kamoo ba swanetšego go diriša bohlogo bja bona—ba swanetše go ekiša tsela yeo Kriste a dirišago bohlogo bja gagwe go monna yo mongwe le yo mongwe. Le ka mohla Jesu ga se a ka a gatelela ba bangwe goba a ba swara makgwakgwa, eupša ka mehla o be a le lerato, a le botho, a na le tekatekano, a le bonolo e bile a ikokobeditše pelong.—Mat. 11:28-30. Nywageng e seswai e fetilego, Miguel o ithutile Beibele le bagolegwa ba bantši. O re: “Ke kgahlišwa kudu ke go thuša batho bao ba lego kgolegong yeo ke bego ke le go yona. Sa go nthabiša le go feta ke ge ke bona ba tloga ba nyaka go tlogela bosenyi.”